Aanhalings	Godsdiensaktueel	Dagboek	Perspektief	Communitas.co.zaBlogsNuusperspektief
Geskryf deur Braam Hanekom on 18 Julie 2010. Posted in Nuusperspektief - Aanhalings	In `n oorlog oor idees is mense gewoonlik die slagoffers - Anon Lewer kommentaar Trefslae: 2623
Geskryf deur Braam Hanekom on 17 Julie 2010. Posted in Nuusperspektief - Geestelike dagboek	Vandag, op hierdie heerlike sonnige helder wintersdag in die Kaap, sommer iets eenvoudigs oor gebed.
Baie, baie boeke is al oor gebed en die verskillende kante en dimensies van gebed geskryf, maar in my stiltetyd vanoggend het veral vyf dinge weer vir my duidelik geword.
Die eerste. Gebed, ware gebed is altyd `n ontmoeting met God. Dit is veel meer as woorde en `n gepaste manier van doen. Dit is daardie een heilige oomblik waar jy besef dat jy waarlik deur die genadige werking van die Heilige Gees, God regtig ontmoet en waarlik bewustelike kontak met Hom het. Tweedens. Gebed is altyd `n vorm van oorgawe. Dit is `n oomblik waar jy jouself weer oorgee aan die wil van God. Dit is `n ruimte waar jy jou verlange na absolute gehoorsaamheid aan God bekend maak en vra dat Hy jou daarmee sal help. Derdens. Daarom is gebed veel meer as praat. Dit is ook `n ruimte waar jy fyn luister, tot jy God hoor praat! Dit is `n stil ruimte waar dinge vir jou duidelik word, jy opdragte ontvang en nuwe rigting vir jou lewe ontdek. Vierdens. Dit is `n ruimte waar jy vra, maar veral dinge vir ander mense vra. Dit is `n plek waar jy intree en vir `n oomblik van jouself af wegkyk. Dit beteken nie dat jy nie jou eie seer en verlange voor God mag bring nie, maar partykeer word jou eie laste net soveel ligter wanneer jy getrou die laste van ander mense voor God bring. Vyfdens. Gebed is `n eenvoudige manier om dankie te sê. Dit is `n manier om dankie te sê vir klein en groot dinge. Dit is `n manier om God se goedheid in herinnering te roep en te onthou… en dit bring `n eie vrede en vreugde. Dit maak die hart warm.
Lewer kommentaar Trefslae: 2530
Geskryf deur Braam Hanekom on 16 Julie 2010. Posted in Nuusperspektief - Aanhalings	Violence can only be concealed by a lie, and the lie can only be maintained by violence. - Aleksandr Solzhenitsyn Lewer kommentaar Trefslae: 2311
Geskryf deur Braam Hanekom on 10 Julie 2010. Posted in Nuusperspektief - Geestelike dagboek	Vanoggend se koerant het ons met teenstrydige opskrifte begroet.
Aan die een kant was daar die vreugde en euforie van die wêreldbeker eindstryd wat wag. SA het haar arms vir die wêreld oopgemaak en alle aanduidings is dat dit `n reuse sukses was. Die stories wat na ons toe kom is oorweldigend en maak jou trots en dankbaar om in SA te woon. `n kollega vertel dat `n taxibestuurder nou die dag by `n stopstraat oorleun na hulle kant en vir sy vrou sê: “Ai mevrou, dit is so lekker om so met mekaar te kan praat. Kan dit nie maar na die world cup so aangaan nie?” Daar is veel meer sulke ervarings om te deel.
Terselfdertyd is daar die hardnekkige gerugte dat xenofobiese haat gaan losbars net na FIFA vetrek het. “Ons is moeg vir die skurke en dwelmsmokkelaars en mense wat ons werk vat”, word gesê. Terselfdertyd sien jy die vroue en kinders wat weerloos gelaat word te midde van soveel agendas en menslike oordele dat jy nie meer weet watter kant toe nie.
As alles klaar gesê is kom daar `n paar gedagtes by my op. Ek dink aan Christus se oproep om die vreemdelinge in ons midde te verwelkom. Mag ons almal ook na die sokker, met `n gees van welwillendheid, liefde, aanvaarding en begrip na alle vreemdelinge kyk. Mag ons aan ander doen soos ons graag aan onsself gedoen wil hê. Mag die skurke uitgewys en aan die kaak gestel word, veral hulle wat hierdie broos situasie vir eie gewin wil uitbuit. Mag God ons steeds groter liefde en fyn onderskeidingsvermoë (aanvoeling) in hierdie dae gee. Gaan lees gerus weer Fil 1: 9,10. Mag Paulus se droom en gebed vir die Filippense ook vir ons in die dae waar word. Lewer kommentaar Trefslae: 2020
123456789»Einde	Braam Hanekom	`n Persoonlike geloofsperspektief op ons alledaagse lewe
Nuutste bydraes	Sondag 18 Julie